12 Ga se ra swanela go tsenela dipolotiki. Jesu ga se a ka a tsenela dipolotiki. Ge a be a sekišwa, o ile a botša Mmuši wa Roma e lego Pilato gore: “Mmušo wa ka ga se karolo ya lefase le.” (Bala Johane 18:36.) Go swana le Jesu, re thekga feela Mmušo wa Modimo wa legodimong. Ka baka leo, go sa šetšwe gore re dula kae, ga re tšee karolo dipolotiking. Lega go le bjalo, Beibele e re laela gore re kwe “balaodi ba bagolo,” ke gore, mebušo. (Baroma 13:1) Re kwa melao ya dinageng tšeo re dulago go tšona. Eupša ge molao wa naga o thulana le melao ya Modimo, re ekiša baapostola, bao ba itšego: “Modimo ke mmuši yo re swanetšego go mo kwa go e na le go kwa batho.”—Ditiro 5:29; Mareka 12:17. @ Analyst U bolela hore Size 2 is prime suspect polaong ea mora hae? Khiliki! Hona ke taba.